Grammy-toekennings: SA-groep wen 5de toekenningBruno Mars (Foto: Facebook) Die 60ste Grammy-toekennings is Sondagaand by Madison Square Garden in New York uitgedeel. Dit is die eerste keer sedert 2003 dat dié toekennings, wat die room van die musiekbedryf vereer, buite Los Angeles aangebied word. Die Amerikaanse sangers Bruno Mars het Sondagaand loshande die septer geswaai nadat hy ses toekennings vir sy album 24K Magic ingeryg het – onder meer vir die meeste gesogte kategorieë waaronder die beste opname van die jaar en album van die jaar. Die Suid-Afrikaanse musiekgroep Ladysmith Black Mambazo het sy vyfde Grammy gewen vir sy jongste album, Shaka Zulu Revisited: 30th Anniversary Celebration. Pink saam met haar ma, haar man, Corey Hart, en hulle dogtertjie. (Foto: Evan Agostini/Invision/AP) Hoewel die toekenningsaand die gewildste musiek van die afgelope jaar gevier het, het politiek ook by dié geleentheid ŉ groot rol gespeel. Die sangeres Kesha het tydens haar optrede verwys na die #MeToo-veldtog – ŉ internasionale veldtog wat bewusmaking vir seksuele teistering bewerkstellig het. Die kletsrymer Kendrick Lamar, wie se openingsoptrede hom ŉ staande toejuiging besorg het, het ook onder meer vuurwapengeweld en vlugtelingskap aangeraak. Lamar het gesê: “Ek wou net die gehoor herinner: Die enigste ding meer vreesaanjaend as om ŉ swart man eerlik te sien wees in Amerika, is ŉ eerlike swart man in Amerika,” het hy gesê. “Namens diegene wat veg vir gelykheid in ŉ wêreld waar daar nie gelykheid is nie, sê ek vir julle: Bring vir ons die moeës, die armes en die immigrante wat toevlug soek, want saam kan ons bou aan nie net ŉ beter land nie, maar ŉ wêreld waar ons verenig is.” Vir ŉ volledige lys wenners, besoek die amptelike Grammy-webwerf. Hier is ŉ opsomming: Beste opname van die jaar “24K Magic” – Bruno Mars Album van die jaar 24K Magic – Bruno Mars Beste nuwe kunstenaar Alessia Cara Liedjie van die jaar “That’s What I Like” – Bruno Mars Beste tradisionele popalbum Tony Bennett Celebrates 90 Beste rockalbum A Deeper Understanding – The War On Drugs Beste R&B-album 24K Magic – Bruno Mars Beste alternatiewe album Sleep well beast – The National Beste popalbum Divide – Ed Sheeran Beste elektroniese/dansalbum 3-D The Catalogue – Kraftwerk Beste kontemporêre album Prototype – Jeff Lorber Fusion Beste kletsrym-album DAMN – Kendrick Lamar Beste country-album From A Room: Volume 1 – Chris Stapleton Best wêreldmusiek-album Shaka Zulu Revisited: 30th Anniversary Celebration – Ladysmith Black Mambazo Beste komedie-album The Age Of Spin & Deep In The Heart Of Texas — Dave Chappelle Beste gospel-album Let Them Fall In Love – CeCe Winans Beste dansliedjie “Tonite” – LCD Soundstystem Beste rockliedjie “Run” – Foo Fighters Beste R&B-liedjie “That’s what I like” – Bruno Mars Beste countryliedjie “Broken Halos” – Chris Stapleton Beste pop-solovertoning “Shape of you” – Ed Sheraan Beste popgroep-optrede “Feel it still” – Portugal. The Man Beste rock-optrede “You Want It Darker” – Leonard Cohen Beste R&B-optrede “That’s what I like” – Bruno Mars Beste kletsrym-optrede “HUMBLE” – Kendrick Lamar Beste solo-countryoptrede “Either way” – Chris Stapleton Beste musiekvideo “Humble” – Kendrick Lamar